Traces of Sadness

Albums

Albuma ierakstā ir peidalījušās Lenna Kūrmā, Pireta Jervisa, Mārja Kivi, Katrina Siska.
Albums ierakstīts ierakstu kompānijas "Bros Music" ierakstu studijā Vācijā. Taču dziesmas miksētas tajā pašā Bros Music studijā un Moonlight Studio Cologne studijā. Albumā, salīdzīnājumā ar grupas iepriekšējo albumu Vanilla Ninja, ir sastopami vairāk roka elementu.
Albumā ir iekļauti tādi hīti kā "Tough Enough", "Liar" un "When the Indians Cry". Albums sekmīgi ir iekļuvis daudzu valstu albumu topu pirmajā divdesmitniekā, Igaunijā saniedzot 1. vietu un Vācijā - 3. vietu. Tā tika nostabilizēta grupas popularitāte arī citās valstīs, kā, piemēram, Šveicē un Austrijā, noturoties topos gandrīz visu gadu. Gada beigās tiek izdots Limited Edition, kas sastāv no 2 diskiem - pirmajā ir oriģinālais albums, taču otrais sastāv no dziesmu akustiskajām un klasiskajām versijām, kuru starpā ir grupas sekojošā albuma Blue Tattoo tituldziesmas "Blue Tattoo" akustiskā versija un dziesmas "When the Indians Cry" kaverversija, kura saucas "Light Of Hope". Abos diskos ir iekļauti videoklipi: pirmajā ir iekļauti videoklipi dziesmām Tough Enough un Don't Go Too Fast, taču otrajā - Liar un When the Indians Cry.
Albums ir saņēmis pozitīvas kritiķu atsauksmes: vācu portāls cdstarts.de albumu novērtēja ar 5/10.
2005. gada janvārī albums tiek izdots Japānā. Japānā to izdeva "Pony Canyon".
Albums saņēma Zelta disku
Albums ir sertificēts 3 valstīs - Vācijā par pārdotām 100 000 kopijām tiek sertificēts kā zelta disks, Austrijā par pārdotām 15 000 kopijām arī tiek sertificēts kā zelta disks un Igaunijā tiek sertificēts kā platīna disks.

Datorspēles

Albuma dziesmas ir iekļautas dažādās datorspēlēs. Dziesmu "Liar", "Metal Queen" un "Tough Enough" saīsinātas versijas ir pieejamas datorspēlēs Drummania V2/GuitarFreaks V2/Dance Dance Revolution Ultramix 2.

"Tough Enough"

Kā pirmais singls no Vanilla Ninja otrā studijas albuma Traces of Sadness tika izvēlēta dziesma "Tough Enough". Šī ir viena no grupas slavenākajām un panākumiem bagātākajām dziesmām. Dziesmas vārdus ir sarakstījis Džons Oflains, taču melodiju ir sacerējuši Dāvids Brandess un Džeins Tempests. Oficiālais singla izdošanas datums ir 2003. gada 24. novembris, taču Šveicē un Austrijā tas tiek izdots 2004. gada sākumā: attiecīgi 4. janvāris un 8. janvāris.
Igaunijā singls sasniedza 1. vietu topos, Polijā - 4. vietu, taču pārējās valstīs singls neieķluva topu pirmajā desmitniekā.

"Don't Go Too Fast"

Dziesma "Don't Go Too Fast" iznāca kā otrais singls no albuma Traces of Sadness. Dziesmas vārdus ir sarakstījis Džons Oflains, taču melodiju ir sacerējuši Dāvids Brandess un Džeins Tempests. Oficiālais singla izdošanas datums ir 2004. gada 22. marts, taču Vācijā un Austrijā tas tika izdots 2004. gada aprīlī: attiecīgi 4. aprīlis un 5. aprīlis.
Šis singls nesasniedza tādus panākumus, kādus saniedza iepriekšējais singls "Tough Enough": kaut arī Igaunijas topos singls nokļuva 1. vietā, citās valstīs dziesma neiekļuva labāko 20 dziesmu skaitā.

"Liar"

Trešais singls no šī albuma tika izdota dziesma "Liar". Dziesmas vārdus ir sarakstījis Džons Oflains, taču melodiju ir sacerējuši Dāvids Brandess un Džeins Tempests. Oficiālais singla izdošanas datums ir 2004. gada 24. maijs. Singlā kā bonusa dziesma ir iekļauta dziesma 
"Heartless".
Igaunijā singla augstākā vieta topos bija 4. vieta. Pārējās valstīs singls neieķluva topu pirmajā desmitniekā.

"When the Indians Cry"

Kā pēdējais singls no grupas otrā studijas albuma Traces of Sadness iznāca dziesma "When the Indians Cry". Dziesmas vārdus ir sarakstījis Džons Oflains un melodiju ir sacerējis Dāvids Brandess. Singls iznāca 2004. gada 23. augustā.
Igaunijā singls sasniedza 1. vietu topos, Šveicē - 7. un Vācijā - 8. vietu, taču pārējās valstīs singls neieķluva topu pirmajā desmitniekā.

Albuma koncerttūre

Koncerttūre "Traces of Sadness Tour 2004" sākās 2004. gada maijā, tātad jau pirms albuma izdošanas. Koncerttūre norisinājās Vācijā un Austrijā un kopumā tika sniegti 20 koncerti gan festivālos, gan TV šovos. Oficiālā koncerttūre beidzās 2004. gada 13. novembrī Minhenes Olimpiskajā hallē.
Ārpus koncertūres grafika tika sniegts koncerts dzimtajā Igaunijā, kura ieraksts tika 2004. gada 30. augustā tika izdots DVD formātā ar nosaukumu "Traces of Sadness (Live in Estonia)".